B&O's+årsregnskab+2011-12

Link direkte til årsregnskabet 2011/12

media type="file" key="B&O lyd.avi" width="195" height="90" Regnskabet i lyd

__Artikel 1:__

B&O/ABM: Tue Mantoni leverer varen
15.08.2012 | Side | 489 ord | Artikel-id: e35c3fa5 Første hele regnskabsår for Bang &amp; Olufsens nye direktør, Tue Mantoni, blev en positiv overraskelse, hvor selskabet leverede flot på de overordnede linjer med pæn fremgang, som også oversteg markedets forventninger. - Det er et rigtig stærkt regnskab fra Bang &amp; Olufsen. Det er primært trukket af et flot salg af B&amp;O Play, men det er alt i alt et signal om, at der bliver leveret på det, der bliver lovet. Markedet havde ikke ventet, at man ville nå forventningerne, siger Michael Friis Jørgensen, analytiker hos Alm. Brand Markets, til Ritzau Finans. Også på forventningerne til det indeværende regnskabsår, 2012/13, var der positive signaler at spore fra Bang &amp; Olufsen i regnskabet. Selskabet ser et andet og tredje kvartal, der er stærkere, end tilfældet var i 2011/12, ligesom også EBIT-marginen ventes at blive bedre end i overståede regnskabsår. Samtidig fortalte Tue Mantoni om udfordringer i regnskabet, hvilket kan være positivt i forhold til markedets opbygning af forventninger til det kommende regnskabsår, vurderer Michael Friis Jørgensen. - Han er selv ude at pege på, at selskabet fortsat er for eksponeret mod Europa, og at Kina ikke vil komme til at trække alt for meget endnu, hvorfor der ventes et lidt svagere første kvartal. Det er positivt, at vi begynder at høre mere konkrete forventninger, så markedet ikke bygger for høje forventninger op. Det er et godt signal at sende, at man allerede nu kan sige, hvilke kvartaler, der bliver de stærkeste, siger han. I regnskabsåret 2011/12 var Bang &amp; Olufsen ramt af en del produktforsinkelser, som blandt andet betød, at selskabet gik glip af den vigtige julehandel på flere nye produkter, hvilket svækkede indtjeningen markant i de første måneder af 2012. En hændelse, som Tue Mantoni selv kaldte for "ikke acceptabel," og som der skal fokus på i fremtiden, hvis man spørger Michael Friis Jørgensen. - Det er det næste område, der skal leveres på. Der er ingen tvivl om, at det var svagheden i 2011/12 og på trods af det, kommer B&amp;O alligevel i mål. Hvis der fremover kan leveres nye produkter til tiden, vil det for alvor vise, at der er blevet ryddet op i organisationen. Det vil absolut være i fokus fremover, siger han. Bang &amp; Olufsen leverede en omsætning på 3008 mio. kr. i 2011/12, hvilket var klart bedre end de 2867 mio. kr., som man solgte for i regnskabsåret før, og også bedre end forventningerne blandt analytikerne, der ifølge SME Direkt lød på 3000 mio. kr. På bundlinjen blev det til et overskud på 73 mio. kr. mod 28 mio. kr. i 2010/11 og en forventning på 61 mio. kr. blandt analytikerne. Investorerne klapper da også i hænderne over regnskabet, og Bang &amp; Olufsen-aktien sendes op med 9,2 pct. til 71 kr. efter 20 minutters handel. /ritzau/FINANS

__Artikel 2:__

B&O: To nye storaktionærer - NY
01.10.2012 | Side | 110 ord | Artikel-id: e36e1388 Nordea Invest ejer nu, igennem sine finske fonde, 5,022 pct. af Bang & Olufsen. Det fremgår af en storaktionærmeddelelse fra selskabet. Nordea var ikke tidligere opført som storaktionær i Bang & Olufsen. Samtidig melder Bang & Olufsen, at dets kinesiske partner, Sparke Roll Holdings, ejer 6,12 pct. Det er resultatet af den kapitaludvidelse, der blev annonceret i sommer, med henblik på at give Bang & Olufsen en større tilstedeværelse på det kinesiske marked. Samtidig meddeler Bang & Olufsen også, at Færchfondens andel af aktierne i selskabet efter ovennævnte kapitaludvidelse nu er 4,71 pct. /ritzau/FINANS

media type="youtube" key="RbF6FIJW8Lo" width="425" height="350" Denne video om B&O fortælle noget om hvordan de lancere deres produkter, og gør dem enestående. Der er kælet for designet, kvaliteten og de gør alt for at gøre produktet eksklusivt.